P r e d k l a d a c i a   s p r á v a

Na pozvanie predsedu vlády Slovenskej republiky M. Dzurindu uskutočnil v dňoch 3. - 4. 5. 2001 oficiálnu návštevu Slovenskej republiky predseda vlády Fínskej republiky P. Lipponen. 

Okrem rokovaní s premiérom SR  bol P. Lipponen  prijatý prezidentom SR R. Schusterom, predsedom NR SR J. Migašom a podpredsedom vlády SR P. Csákym. 

	Predmetom rokovaní predsedov vlád boli predovšetkým aktuálne otázky ďalšieho rozvoja bilaterálnych vzťahov a európskej integrácie vo svetle prebiehajúceho švédskeho predsedníctva v Rade EÚ a postavenia Slovenska v procese rozširovania únie. 

	 Prvá oficiálna  návšteva predsedu vlády FR v SR  bola vyvrcholením doterajších slovensko-fínskych vzťahov. K jej realizácii došlo v rozmedzí niekoľkých mesiacov od konania oficiálnej návštevy ministra zahraničných vecí SR vo Fínsku, čo svedčí o dynamizácii bilaterálnych vzťahov medzi Slovenskom a Fínskom, ako aj o obojstrannom záujme o ich ďalší rozvoj. 

	Materiál bol v rámci pripomienkového konania predložený Úradu vlády SR, ktorý nevzniesol pripomienky.